Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîyêke daye û nê pare kerdî:
Hemleya Şorişgêre ya Bazanê Zagrosî – Avaşîn
''2ê hezîrane de Warê Xoverdayîşî yê Werxelê de îşxalkerî pê çekanê ferdîyan  ameyî pirodayene, îşxalkerêk birîndar bi. Seetanê veraşanî de reyna bi taktîkê sabotajî ameyî pirodayene îşxalkerêk ame cezakerdene û îşxalkerêk birîndar bi.
Hemleya Şorişgêre ya Cengê Xabûrî – Metîna
2ê hezîrane de îşxalkeranê ke waşt ver bi mewzîyanê şerî yê Şehîd Akîfî yê Warê Xoverdayîşî yê Girê Hakkarî şirê hetê hêzanê ma ra bi çalakîya bi koordîne ameyî pirodayene. Çalakîye de 3 îşxalkerî ameyî cezakerdene û 2 îşxalkerî birîndar bîyî.
Hemleya Şorişgêre ya Bazanê Zagrosî – Zap
2ê hezîrane de Warê Xoverdayîşî yê Kurojaroyî de îşxalkerêk ame cezakerdene. Eynî roje warê Şehîd Berxwedanî de mabênê hêzanê ma û îşxalkeran de pêkewtişî qewimîyayî û tîya teqayîşêko gird qewimîya. Warê Xoverdayîşî yê Karkerî de hêzanê ma yê YJA Starî de da îşxalkeran ro, 2 îşxalkerî ameyî cezakerdene. Îşxalkeranê ke Warê Xoverdayîşî yê Şehîd Şahînî de darî birnayîşî pê çekanê otomatîkan ameyî pirodayene. 3ê hezîrane de îşxalkeran yew kutik şawit mewzîyanê şerî yê Warê Xoverdayîşî yê Karkerî, yew kamaraya sereyî ke sareyê kutîka pişte bî 6 fenerî ameyî destsernayene.
Hemleya Şorişgêre ya Şehîd Savaş Maraşî - Zap
2ê hezîrane de îşxalkerê ke ver bi mewzîyanê şerî yê Warê Xoverdayîşî yê Girê FMyî şîyênî ameyî pirodayene, 4 îşxalkerî ameyî cezakerdene îşxalkerêk birîndar bi. Îşxalkeran saetanê şewe de pê helîkopteran merde  û birîndarê xo kiriştî.
Hemleya Şorişgêre ya Bazanê Zagrosî  - Xakurkê
1ê hezîrane de Girê Şehîd Axîne de îşxalkerî pê çekanê giranan ameyî pirodayene, 3 îşxalkerî ameyî cezakerdene. Eynî roje hêzanê YJA Starî Girê Şehîd Derwêşî de da îşxalkeran ro, 2 îşxalkerî ameyî cezakerdene.
Bombarduman
2ê hezîrane de mewzîyê şerî yê Warê Xoverdayîşî yê Girê Hakkarî û Warê Xoverdayîşî yê Werxelê pê çekanê kîmyewîyan ameyî bombardumankerdene. 1ê hezîrane de Warê Xoverdayîşî yê Şehîd Şahînî, 2ê hezîrane de warê  Şehîd Şahîn, Kurojahro, Şikefta Birîndara Karkerî, Warê Xoverdayîşî yê Girê Cûdîyî û Girê Baharî, 3ê hezîrane de Warê Xoverdayîşî yê Girê Cûdîyî pê teyaranê şerî û helîkopteranê hêrişî dîyayî bombayan ver.''
